Document ID: 31981D0939

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Νοεμβρίου 1981 περί εφαρμογής της αναμορφώσεως των γεωργικών διαρθρώσεων στη Δανία σύμφωνα με την οδηγία 72/159/ΕΟΚ του Συμβουλίου (Το κείμενο στη δανική γλώσσα είναι το μόνο αυθεντικό) (81/939/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε από την οδηγία 81/528/ΕΟΚ (2), και ιδίως το άρθρο 18 παράγραφος 3, Εκτιμώντας: ότι η δανική κυβέρνηση ανακοίνωσε, σύμφωνα με το άρθρο 17 παράγραφος 4 της οδηγίας 72/159/ΕΟΚ, το νόμο της 26ης Φεμβρουαρίου 1981 περί τροποποιήσεως του νόμου περί καθορισμού επιδοτήσεως για τις εργασίες αποξηράνσεως και αρδεύσεως· ότι, επί πλέον, υπεβλήθη στην Επιτροπή σημείωμα περί των πραγματικών ποσών της επιδοτήσεως που χορηγείται δυνάμει του νόμου αυτού· ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει, λαμβάνοντας υπόψη την ανωτέρω ανακοίνωση, αν οι διατάξεις που ισχύουν στη Δανία για την εφαρμογή της οδηγίας 72/159/ΕΟΚ συνεχίζουν να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ· ότι ο νόμος της 26ης Φεβρουαρίου 1981 περί τροποποιήσεως του νόμου περί καθορισμού επιδοτήσεως για τις εργασίες αποξηράνσεως και αρδεύσεως ανταποκρίνεται στους όρους του άρθρου 14 παράγραφος 2 της οδηγίας 72/159/ΕΟΚ· ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι διατάξεις που ισχύουν στη Δανία για την εφαρμογή της οδηγίας 72/159/ΕΟΚ συνεχίζουν, λαμβανομένου υπόψη του νόμου της 26ης Φεβρουαρίου 1981 περί τροποποιήσεως του νόμου περί καθορισμού επιδοτήσεως για τις εργασίες αποξηράνσεως και αρδεύσεως, που ανακοινώθηκε από τη δανική κυβέρνηση, να πληρούν τους όρους για χρηματοδοτική συμμετοχή της Κοινότητος στο πλαίσιο της κοινής δράσεως που αναφέρεται στο άρθρο 15 της οδηγίας 72/159/ΕΟΚ. Άρθρο 2 Η παρούσα απόφαση απευθύνεται στο Βασίλειο της Δανίας. Έγινε στις Βρυξέλλες, στις 10 Νοεμβρίου 1981.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
130
5283
122
2106
712
1005
911
2493
2200
2443

EuroVoc IDs (Expanded): 2442
130
5283
122
2106
712
1005
911
2493
2200
2443

Dataset Source: meu

Split: train